ΓΡΑΠΤΗ ΕΡΩΤΗΣΗ P-1411/01

υποβολή: Cecilia Malmstrm (ELDR) προς την Επιτροπή

(3 Μαΐου 2001)

Θέμα: Καταστατικό των ευρωπαϊκών πολιτικών οργανώσεων νέων

Η Επιτροπή έχειποβάλει πρόσφατα πρόταση κανονισμού του Συμβουλίου σχετικά με το καταστατικό και τη χρηματοδότηση των ευρωπαϊκών πολιτικών κομμάτων, COM(2000)898, βάσει του άρθρου 191 της Συνθήκης. Η πρόταση, η οποία εξετάζει το συγκεκριμένο τρόπο με τον οποίο μπορούν να χρηματοδοτηθούν η διοίκηση και οι δραστηριότητες των κομμάτων, ζητεί επίσης τη θέσπιση ενός καταστατικού για τα ευρωπαϊκά πολιτικά κόμματα.

Το άρθρο 191 της Συνθήκης ΕΚ ορίζει ότι τα πολιτικά κόμματα σε ευρωπαϊκό επίπεδο αποτελούν σημαντικό παράγοντα για την ολοκλήρωση στα πλαίσια της Ένωσης και ότι συμβάλλουν στη δημιουργία ευρωπαϊκής συνείδησης και στην έκφραση της πολιτικής βούλησης των πολιτών της Ένωσης.

Η Επιτροπή, στην πρότασή της, αναφέρεται στην έλλειψη νομικής βάσης όσον αφορά την τρέχουσα χρηματοδότηση των κομμάτων καιπενθυμίζει επίσης το σημαντικό ρόλο που θα διαδραματίσουν τα ευρωπαϊκά κόμματα ενόψει της επικείμενης διεύρυνσης και των προσεχών ευρωπαϊκών εκλογών. Δεν πρέπει να λησμονείται ότι οι πολιτικές οργανώσεις νέων, συγκρινόμενες με τα μητρικά τους κόμματα, έχουν συχνά προβάδισμα στη δημιουργία επαφών με νέους ανθρώπους που συμμετέχουν στην πολιτική ζωή τωνποψηφίων προς ένταξη χωρών. Οι πολιτικές οργανώσεις νέων σε ευρωπαϊκό επίπεδο επιτελούν ένα λίαν σημαντικό έργο, ιδίως όσον αφορά τη δημιουργία νέων ιδεών για την ευρωπαϊκή ολοκλήρωση και το μέλλον της ευρωπαϊκής προοπτικής. Οι κυριότερες ομοσπονδίες κομμάτων που συνδέονται με τις πολιτικές ομάδες στο Ευρωπαϊκό Κοινοβούλιο διαθέτουν από πολλών ετών οργανώσεις νέων από τις οποίες οι πιο γνωστές είναι οι ECOSY (ΕΣΚ), YEPP (ΕΛΚ) και LYMEC (ΦΙΛ).

Οι ευρωπαϊκές πολιτικές οργανώσεις νέων δικαιούνται σήμερα ναποβάλλουν αίτηση χρηματοδότησης από το κονδύλιο Α-3029 του γενικού προϋπολογισμού της Επιτροπής. Το ίδιο κονδύλιο, μπορούν να χρησιμοποιούν όλες οι άλλες μη πολιτικές οργανώσεις νέων που είναι μέλη του Ευρωπαϊκού Φόρουμ Νέων. Όπως ισχύει και στην περίπτωση των ευρωπαϊκών πολιτικών κομμάτων, διάφορες πολιτικές οργανώσεις νέων λαμβάνουν επίσης χρηματοδότηση άμεσα από τους προϋπολογισμούς των κοινοβουλευτικών ομάδων και συνεπώς από το Ευρωπαϊκό Κοινοβούλιο. Λαμβανομένωνπόψη των επικρίσεων που έχει διατυπώσει το Ελεγκτικό Συνέδριο σε σχέση με τα πολιτικά κόμματα, απουσία νομικής βάσης μπορεί επίσης ναπάρχει για την παροχή από τις κοινοβουλευτικές ομάδες χρηματοδότησης στις οργανώσεις νέων για γενικά έξοδα και σχέδια.

Όπως αναφέρει η Επιτροπή, η διαφάνεια στη χρηματοδότηση των πολιτικών κομμάτων ενέχει μείζονα σημασία. Ωστόσο, σε περίπτωση κατά την οποία τα πολιτικά κόμματα θα μπορούν να τύχουν χρηματοδότησης από το γενικό προϋπολογισμό της Ευρωπαϊκής Ένωσης, είναι πολύ πιθανό τα κόμματα αυτά να διαθέτουν μέρος του προϋπολογισμού τους σε οργανώσεις νέων, πολλές από τις οποίες είναι ανεξάρτητα νομικά πρόσωπα. Αυτό δεν θα αποτελούσε συμβολή στην αύξηση της διαφάνειας. Η πιο αποτελεσματική και διαφανής λύση στο ζήτημα αυτό ενδέχεται να είναι η θέσπιση ενός καταστατικού καθώς επίσης και ένα σύστημα άμεσης χρηματοδότησης των πολιτικών οργανώσεων νέων σε ευρωπαϊκό επίπεδο.

Με βάση τις σκέψεις αυτές, προτίθεται η Επιτροπή ναποβάλει πρόταση σχετικά με το καταστατικό και τη χρηματοδότηση των ευρωπαϊκών οργανώσεων νέων;

Απάντηση της κ. Reding εξ ονόματος της Επιτροπής

(29 Ιουνίου 2001)

1. Η Επιτροπή έχει επίγνωση της σπουδαιότητας των δραστηριοτήτων που αναπτύσσουν οι πολιτικές οργανώσεις νεολαίας για την ευρωπαϊκή ολοκλήρωση.

2. Όπως αναφέρει η αξιότιμη βουλευτής, σε αυτές τις οργανώσεις μπορούν να χορηγηθούν οικονομικές ενισχύσεις βάσει του κονδυλίου A-3029(1) του γενικού προϋπολογισμού της Επιτροπής εφόσον πληρούν όπως και οι άλλες κατηγορίες οργανώσεων τις προϋποθέσεις και τα κριτήρια που καθορίζει η ετήσια πρόσκλησηποβολής προτάσεων η οποία δημοσιεύεται στην Επίσημη Εφημερίδα(2) για τη χρήση 2001).

Οι χορηγούμενες σε αυτό το πλαίσιο ενισχύσεις αφορούν τις λειτουργικές δαπάνες των οργανώσεων και δεν μπορούν να αντιπροσωπεύουν περισσότερο από το 50 % των εν λόγω δαπανών· εξ άλλου, σύμφωνα με το σχόλιο του άρθρου A-302, οι ενδιαφερόμενες οργανώσεις πρέπει να λαμβάνουν συγχρηματοδότηση τουλάχιστον 20 % από άλλες πηγές εκτός του προϋπολογισμού της Επιτροπής.

Πρόκειται για διαφανές σύστημα χρηματοδότησης. Οι οργανώσεις οφείλουν να δηλώνουν τις κοινοτικές χρηματοδοτήσεις που λαμβάνουν, περιλαμβανομένων μελλοντικά και των κοινοτικών κονδυλίων που θα μπορούσαν να λάβουν μέσω της χρηματοδότησης των πολιτικών κομμάτων.

3. Η πρόταση κανονισμού του Συμβουλίου περί του καθεστώτος και της χρηματοδότησης των ευρωπαϊκών πολιτικών κομμάτων συζητείται στο Συμβούλιο. Στην παρούσα φάση, λαμβανομένηςπόψη της διαφάνειας του σημερινού συστήματος, η Επιτροπή δεν θεωρεί αναγκαίο ναποβάλει παρόμοια πρόταση για τις ευρωπαϊκές πολιτικές οργανώσεις νεολαίας.

(1) Η πίστωση που έχει εγγραφεί στη θέση A-3029 προορίζεται να καλύψει τη χορήγηση επιδοτήσεων στις διεθνείς μη κυβερνητικές οργανώσεις νεολαίας, που δρουν σε ευρωπαϊκό πλαίσιο.

(2) ΕΕ C 11 της 13.1.2001.